
Járműipari gumi-fém alkatrészek élettartamának vizsgálata

A gumiiparban számtalan olyan problémával találkozunk, amikor fém-gumikötést kell megvalósítani, legyen szó mezőgazdasági gépről, személygépkocsiról, repülőgépről..
A dolgozatom ennek okán született. A jánoshalmi székhelyű Renner Bt. céget megkereste a francia Aztec ratrakot gyártó cég azzal a problémával, hogy a hozzájuk beszállított japán gumi szilentek nem megfelelő minőségűek,. A felhasználási területből tudunk következtetni, hogy elég széles hőmérsékleti skálán (+20°-tól, -40°-ig) kell megfelelnie ennek az alkatrésznek. A céggel közösen megterveztük a szilentet, amiben definiáltuk az optimális gumi alapanyagokat és vulkanizálási paramétereket a gumi-fém kapcsolat érdekében. A szilent tulajdonságainak vizsgálatához szükség volt egy készülékre, melynek a tervezése teljes mértékben az én feladatom volt. A cél az volt, hogy ne csak egy típusú szilentet lehessen vizsgálni, hanem bármilyen más kialakításút fel lehessen rögzíteni. A készülék segítségével statikus terheléssel vizsgálhatjuk meg az alkatrészt. A Zwick/Roll Z100 szakítógépre felhelyezve pontos képet kapunk, hogy adott szögelforduláshoz mekkora terhelés párosul. A szilenteknek 5-8° fokot kell elviselnie, de én a méréseimnél 15°-ig terheltem. A kapott eredmények segítségével megállapíthatjuk, hogy az általunk elkészített alkatrésznél megfelelő-e a gumi-fém kapcsolat.
Kutatásom folytatásaként dinamikus terheléssel fogom fárasztani a szilent blokkot. Ehhez szintén egy készüléket kell terveznem A fárasztás után ismét elvégzem a statikus terheléses méréseket. Az eredményekből valós, átfogó képet kapunk az általunk gyártott termékről. 



